Source: https://evijarvi.fi/kunta-ja-paatoksenteko/kuulutukset/422-ilmoitus-vaasan-hallinto-oikeuden-paeaetoeskestae-20-0079-2
Timestamp: 2020-04-01 17:37:32+00:00
Document Index: 1044166

Matched Legal Cases: ['§ 13', '§ 14', '§ 36', '§ 13', '§ 36', '§ 13', '§ 14', '§ 13', '§ 117']

Ilmoitus Vaasan hallinto-oikeuden päätöskestä 20/0079/2 - Evijärven kunta
Ilmoitus Vaasan hallinto-oikeuden päätöskestä 20/0079/2
Julkaistu: 24.03.2020 08:30
Vaasan hallinto-oikeuden päätös 20.3.2020 nro 20/0079/2 (Dnro 00383/18/2299) kunnallisasiaa koskevaan valitukseen. Evijärven kunnanhallitus on käsitellyt hyötykäyttöaseman sijaintia koskevan valtuustoaloitteen (22.1.2018 § 13) ja todennut, ettei aloite anna aihetta jatkotoimenpiteisiin. Kunnanhallitus on päättänyt aloittaa hyötykäyttöaseman suunnittelun Pukkilantien varteen (22.1.2018 § 14). Kunnanhallitus on 5.3.2018 § 36 hylännyt oikaisuvaatimukset koskien kunnanhallituksen päätöksiä 22.1.2018 § 13 ja 14.
Hallinto-oikeus kumoaa kunnanhallituksen päätöksen 5.3.2018 § 36, poistaa päätöksiin 22.1.2018 § 13 ja 22.1.2018 § 14 liitetyt oikaisuvaatimukset ja jättää valituksen tutkimatta.
Hallinto-oikeus hylkää vaatimuksen päätöksen täytäntöönpanon kieltämisestä.
Kuntalain 136 §:n mukaan päätöksestä, joka koskee vain valmistelua tai täytäntöönpanoa, ei saa tehdä oikaisuvaatimusta eikä kunnallisvalitusta. Kunnanhallitus on päätöksellään 22.1.2018 § 13 todennut, että tehty aloite ei anna aihetta jatkotoimenpiteisiin. Kunnanhallitus on siten päätöksellään päättänyt olla ryhtymättä toimenpiteisiin valtuustoaloitteen johdosta. Päätös ei sisällä sellaista asian ratkaisua, johon voidaan hakea muutosta oikaisuvaatimuksella tai kunnallisvalituksella. Kunnanhallituksen olisi siten tullut jättää oikaisuvaatimus tutkimatta.
Hyötyjäteaseman sijoittamisesta, suunnittelusta ja rakentamisesta on asiallisesti päätetty jo kunnanhallituksen päätöksellä 5.6.2017 § 117, johon on ollut kuntalain mukainen muutoksenhakumahdollisuus. Kunnanhallituksen uudella päätöksellä on aiemman päätöksen mukaisesti vahvistettu hyötyjäteaseman suunnittelun aloittaminen. Kunnanhallituksen päätös on koskenut aiemman päätöksen täytäntöönpanoa, eikä siitä siten ole saanut tehdä oikaisuvaatimusta. Kunnanhallituksen olisi siten tullut jättää oikaisuvaatimus tutkimatta.
Hallinto-oikeuden päätökseen saa hakea muutosta valittamalla kirjallisesti korkeimpaan hallinto-oikeuteen. Valitusaika, joka on 30 päivää, luetaan siitä päivästä, jona ilmoitus päätöksestä on julkaistu kuntalain 142 §:n mukaisesti yleisessä tietoverkossa.
Päätös kokonaisuudessaan on nähtävänä Evijärven kunnassa kunnanvirastossa, osoitteessa Viskarinaukio 3, ajalla 24.3. – 23.4.2020.
Evijärvellä 24.3.2020